Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 325/04)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI ENOTNEGA DOKUMENTA

„Juliénas“

PDO-FR-A1025-AM02

Datum obvestila: 4. junij 2021

OPIS ODOBRENIH SPREMEMB IN RAZLOGI ZANJE

1. Geografsko območje

V točki 1 oddelka IV poglavja I se za besedo „naslednje“ doda besedilo „na podlagi uradnega geografskega kodeksa iz leta 2019“.

Ta redakcijska sprememba omogoča, da je geografsko območje navedeno glede na uradni geografski kodeks v različici, veljavni leta 2019, ki ga vsako leto objavi inštitut INSEE, in je razmejitev geografskega območja pravno varna.

Obseg geografskega območja ostaja popolnoma enak.

Besedilo „potekajo“ se nadomesti z besedilom „se izvajajo“.

Te spremembe spreminjajo točko 6 enotnega dokumenta.

Dodan je tudi stavek, ki obvešča o tem, da so na spletišču inštituta INAO objavljeni kartografski dokumenti o geografskem območju.

Ta sprememba ne vpliva na enotni dokument.

2. Območje v neposredni bližini

V točki 3 oddelka IV poglavja I se za besedo „naslednje“ doda besedilo „na podlagi uradnega geografskega kodeksa iz leta 2019“.

Vključi se sklic na uradni geografski kodeks iz leta 2019 in seznam občin je posodobljen. Dodan je tudi datum, ko je pristojni nacionalni odbor nacionalnega inštituta za poreklo in kakovost (Institut national de l’origine et de la qualité) odobril spremenjeno geografsko območje označbe. Te spremembe so redakcijske in nikakor ne spreminjajo obsega geografskega območja označbe. Potrebne so zaradi združitev ali opustitev občin ali delov občin ali sprememb imena.

Novo besedilo specifikacije proizvoda še naprej omogoča natančno opredelitev občin geografskega območja.

Zato se spremeni postavka „Dodatni pogoji“ enotnega dokumenta.

3. Določbe o zorenju

V točki 2 oddelka IX poglavja I se datum „1. marec“ nadomesti z datumom „15. januar“.

Minimalni datum, do katerega zorijo vina, se s 1. marca prestavi na 15. januar leta, ki sledi letu trgatve, saj so zgodnje trgatve kot posledica podnebnih sprememb vse pogostejše in omogočajo, da se z vinifikacijo zaključi prej.

Minimalni datum, do katerega zorijo vina, ne vpliva na kakovost vin, saj so zaradi posebnih geografskih razmer te označbe, ki ugodno vplivajo na sorto gamay N, pridelovalci že davno prilagodili svoje prakse v vinogradu in v vinski kleti in tako proizvajajo vina, ki imajo sadni pridih že takrat, ko so še mlada.

Točka 5 enotnega dokumenta se spremeni. Enološki postopki

4. Dajanje na potrošniški trg

V točki 5 oddelka IX poglavja I se datum „15. marec“ nadomesti z datumom „1. februar“.

V skladu s premikom minimalnega datuma, do katerega zorijo vina, se datum dajanja vin na potrošniški trg premakne s 15. marca na 1. februar.

Ta sprememba ni povzročila nobene spremembe enotnega dokumenta.

5. Promet med odobrenimi skladišči

Točka 5(b) oddelka IX poglavja I, ki se nanaša na datum dajanja vina v promet med odobrenimi skladišči, se črta.

Zaradi skrajšanja minimalnega trajanja postopka zorenja vina in premika datuma trženja vin je treba omogočiti hitrejše kroženje vin med upravljavci, zato ni smiselno določiti zgodnejšega datuma, pred katerim se kroženje vin ne sme izvajati.

Naslov točke 5 oddelka IX poglavja I se zato spremeni tako, da se črta besedilo „za kroženje izdelkov in“.

Te spremembe specifikacije proizvoda ne vplivajo na enotni dokument.

6. Prehodni ukrepi

V točki 1(a) oddelka XI poglavja I se pred besedilom „do vključno letine 2034“ doda besedilo „najpozneje“, da se tako natančno določi pogoje tega ukrepa.

Točko 3 se črta, ker je zadevni posebni ukrep prenehal veljati.

Te spremembe specifikacije proizvoda ne vplivajo na enotni dokument.

7. Podrobnosti o nadzoru v specifikaciji proizvoda

— Nadzor nad gospodarskimi subjekti sedaj izvaja certifikacijski organ, v različnih zadevnih odstavkih poglavja II specifikacije proizvoda pa je izraz „načrti inšpekcijskih pregledov“ nadomeščen z izrazom „načrt nadzora“. Ta sprememba ne vpliva na enotni dokument.

— Podatki o nadzornem organu V oddelku II poglavja III: so bila od odobritve specifikacije proizvoda septembra 2011 spremenjena redakcijska pravila tega dela, tako da se, če nadzore izvaja certifikacijski organ, ne navedejo več popolni kontaktni podatki nadzornega organa. Ta sprememba ne vpliva na enotni dokument.

ENOTNI DOKUMENT

1. Ime

Juliénas

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

Kratek opis

To so suha mirna rdeča vina. Imajo najmanj 10,5-odstotni volumenski delež naravnega alkohola.

Po obogatitvi volumenski delež skupnega alkohola v vinu ne sme presegati 13 %.

Vina ob stekleničenju vsebujejo največ 0,4 grama jabolčne kisline na liter.

Končna vina, pripravljena za dajanje na trg, ustrezajo naslednjim analitskim standardom:

najvišja vsebnost fermentirnih sladkorjev (glukoze in fruktoze): 3 grami na liter

Za največji delež skupnega alkohola, najmanjši delež dejanskega alkohola, najnižjo vsebnost skupnih kislin, najvišjo vsebnost hlapnih kislin in najvišjo vsebnost skupnega žveplovega dioksida se uporabljajo standardi iz predpisov Skupnosti.

Vino je čudovite rdeče-vijolične barve, ki sčasoma potemni in se okrepi. Pri vonju se pogosto zaznavajo note cvetja in sadja, ki jih ob staranju obogatijo še začimbne note. Struktura vina v ustih je živahna, krepka, sadna in polna, označuje pa jo določeni pridih mineralnega okusa in včasih tudi taninski značaj.

Splošne analitske lastnosti

Splošne analitske lastnosti Največji delež skupnega alkohola (v vol %): Najmanjši delež dejanskega alkohola (v vol %) Najnižja vsebnost skupnih kislin: Največja vsebnost hlapnih kislin (v miliekvivalentih na liter): 14,17 Najvišja vsebnost skupnega žveplovega dioksida (v miligramih na liter):

5. Enološki postopki

5.1. Posebni enološki postopki

1. Poseben enološki postopek

— Uporaba lesenih trsk je prepovedana

— Po obogatitvi volumenski delež skupnega alkohola v vinu ne sme presegati 13 %.

— Tehnike obogatitve z rektifikacijo so dovoljene do koncentracije 10 %.

— Vina zorijo vsaj do 15. januarja leta, ki sledi letu trgatve.

Poleg teh določb se za enološke postopke pri teh vinih upoštevajo obveznosti iz zakonodaje Unije ter zakonika o kmetijstvu in morskem ribištvu.

2. Postopek gojenja

— Gostota zasaditve Najmanjša gostota zasaditve vinske trte je 6 000 trsov na hektar. Te vinske trte imajo razmik med vrstami, ki ni večji od 2,10 m, in razmik med rastlinami v isti vrsti, ki je enak ali večji od 0,80 metra. Ob upoštevanju najmanjše gostote 6 000 trsov na hektar in zaradi potreb mehanizacije je razdalja med vrstami v vinogradih lahko največ 3 metre.

— Pravila rezi — Obrezovanje se konča 15. maja; — vina izhajajo s trsov, ki se obrezujejo s kratko rezjo (kotlasta ali pahljačasta gojitvena oblika, enojna ali dvojna kordonska gojitvena oblika royat ali gojitvena oblika charmet) z največ 10 očesi na trs, — Vsak trs ima od 3 do 5 reznikov z največ dvema očesoma; za pomladitev ima vsak trs lahko en reznik z največ dvema očesoma, obrezan na mladiki, ki je zrasla na starem lesu, — pri oblikovanju ali spremembi načina rezi se trsi obrezujejo z največ 12 očesi na trs. — Namakanje je prepovedano. — Določbe o mehanski trgatvi — Potrgano grozdje se v posode, v katerih se prepelje s parcele v prostore za proizvodnjo vina, naloži do višine največ 0,50 metra, — posode so iz inertnega materiala, primernega za živila, — oprema za trganje in prevoz potrganega grozdja ima prilagojen sistem za odtekanje vode ali zaščito.

5.2. Največji donosi

1. 61 hektolitrov na hektar

6. Razmejeno geografsko območje

Trgatev, vinifikacija, obdelava in zorenje vin potekajo na ozemlju naslednjih občin na podlagi uradnega geografskega kodeksa iz leta 2019:

— departma Rhône: Emeringes, Juliénas in Jullié,

— departma Saône-et-Loire: Pruzilly.

7. Glavne sorte vinske trte

Gamay N

8. Opis povezav

8.1. Opis naravnih dejavnikov, ki prispevajo k povezavi

Geografsko območje se nahaja na vzhodnem pobočju gorovja Monts du Beaujolais, v glavnem pa na predelu gore Mont de Bessay (478 metrov), ki je opoldne izpostavljen soncu. Leži 15 kilometrov jugozahodno od Mâcona in 30 kilometrov severno od Villefranche-sur-Saône.

Razteza se na ozemlju občin Juliénas, Jullié, Emeringes in Pruzilly.

Na tem ozemlju soobstajajo 3 vrste substratov:

— skupno podlago regije Beaujolais sestavlja rožnati granit, ki je dobro razvit v osrednjem delu geografskega območja; na površini se spremeni in nastane pesek različnih debelin,

— na vzhodu vasi Juliénas se ta granitni pesek zmeša s koluvialnimi kremenasto-glinastimi tlemi,

— na pobočjih pri vrhu se pogosto pojavljajo skrilavci vulkansko-sedimentnega izvora; te kamnine zelenkaste barve, ki priča o bogati vsebnosti železo-magnezijevih mineralov, tvorijo strma pobočja; tla imajo večjo vsebnost gline, vendar ostajajo plitva.

Zato je ozemlje geografskega območja prehodno območje z granitnimi, vulkanskimi in sedimentnimi formacijami ter novejšimi koluvialnimi formacijami, ki sestavljajo globlja tla z večjo vsebnostjo gline.

Parcele, razmejene za trgatev grozdja, se nahajajo na vseh omenjenih substratih na nadmorski višini med 225 metrov in 450 metrov, in sicer na pobočjih, ki so izpostavljena vzhodu, jugu in jugozahodu.

Podnebje je oceansko s celinskimi in južnimi vplivi. Padavine so enakomerno porazdeljene čez vse leto, povprečna letna temperatura pa znaša približno 11 °C. Gorovje Monts du Beaujolais igra ključno vlogo pri zaščiti pred zahodnimi vetrovi in tako zmanjšuje oceanski vpliv. Učinek fena, ki ga ustvarja, suši vlažen zrak, s čimer se poveča osvetljenost in zmanjšajo padavine.

Tudi široka dolina Saone ima prevladujočo vlogo pri razvoju vinske trte, saj omogoča večjo osvetljenost in prinaša južne vplive, zlasti izrazite poletne vročine.

Vinogradi so zaščiteni pred severnimi in vzhodnimi vetrovi.

8.2. Opis človeških dejavnikov, ki prispevajo k povezavi

Vasi Juliénas in Juliée sta imeni dobili po Juliju CEZARJU, saj so se med osvojitvijo Galije v stoletju pred našo dobo v bližini omenjenih vasi nahajale njegove legije.

Tradicionalno je vas Juliénas s svojo dvatisočletno trto središče, iz katerega izvira vinorodno območje „Beaujolais“.

O tem, kako pomembna je bila vinogradniška dejavnost že v srednjem veku, priča več stavb, kot denimo grad Château de Juliénas s svojimi vinskimi kletmi, ki segajo v trinajsto stoletje, grad Château du Bois de la Salle, ki je bil zgrajen leta 1660 in ki je tri stoletja pozneje postal sedež zadružne vinske kleti, in „Maison de la Dime“, edinstvena zgradba v tej regiji, ki je v času francoskega starega reda (Ancien Régime) prejemala duhovniški davek. Omenjeni davek je znašal 147 sodčkov.

V svoji knjigi „Topografija vseh znanih vinogradov“ (Topographie de tous les vignobles connus) iz leta 1816 JULLIEN opisuje in malodane opeva vas Juliénas, ki jo je v istem delu Anglež SYKES navedel kot kraj, iz katerega se v njegovo državo uvaža eno od vin.

Kontrolirana označba porekla „Juliénas“ je uradno priznana z odlokom z dne 11. marca 1938.

Za kontrolirano označbo porekla „Juliénas“ je značilna povezava med regionalno tradicijo in sodobnimi tehnikami. V proizvodnji rdečih vin prevladuje sorta gamay N.

Proizvajalci so se v prizadevanju za kakovostno vino naučili obvladati njeno rast, zlasti z visoko gostoto zasaditve in kratko rezjo.

Proizvajalec za dobro zorenje grozdja zagotovi, da je izpostavljena zadostna listna površina. Tako se lahko trte gojijo v fiksni špalirni obliki, ki poenostavi tudi mehanizacijo.

Proizvajalci so izbrali posebno vinifikacijo, pri kateri soobstajata tradicionalno vrenje in semikarbonska maceracija. V skladu z običajno prakso si proizvajalci želijo izpostaviti trgatev, ki prihaja z najboljših parcel, in na etiketah navesti imena najbolj uglednih krajev.

Vinorodno območje je leta 2010 merilo 580 hektarjev, letna proizvodnja pa je znašala približno 22 000 hektolitrov.

8.3. Vzročna medsebojna povezava

Zaradi geografske lege ima vino „Juliénas“ ugodne podnebne in talne razmere za proizvajanje izvirnega vina.

Ker je območje odprto proti ogromni ravnini Saone, ima ustrezno svetlost, ki pozitivno vpliva na proizvajanje klorofila v trti. Zmerna nadmorska višina in vo, da je območje izpostavljeno predvsem jugu, zahodu in jugovzhodu, obenem pa je zaščiteno pred severnimi in vzhodnimi vetrovi, prispevata k optimalni in redni zrelosti grozdja.

Kisla tla, ki jih sestavljajo substrati iz skrilavca in granita, dajejo sorti gamay N strukturo in rdeče-vijolično barvo, ki sta značilni za vino „Juliénas“. Razmeroma raznolika tla, ki so na granitnem delu ter na vrhu pobočij pusta in peščena, na delu s skrilavci in koluvialnimi nanosi pa vsebujejo več gline, poskrbijo za paleto vin, katere vrednost poudarja indikacija kraja, od koder prihaja grozdje.

Vročina in močno sonce, še posebej na glinenih predelih, poskrbijo za neukročen, včasih taninski značaj vin. Živahen značaj vina je še bolj izrazit na višje ležečih predelih, drugod pa pride bolj do izraza sadni značaj.

Kontrolirana označba porekla „Juliénas“ je tako uspešna predvsem zaradi posebnih geografskih razmer, ki so ugodne za sorto gamay N.

Proizvajalci so svoje prakse prilagodili trti in razmeram v kleteh ter tako ustvarjajo vina, ki že zgodaj razvijejo svoj sadni pridih in ki jih je mogoče dobro shranjevati.

Vina „Juliénas“ so si pridobila trden sloves. Na začetku druge svetovne vojne so novinarji državnega satiričnega časopisa „Le Canard Enchainé“, ki so se zatekli v Lyon, odkrili vina iz regije Beaujolais, še posebej pa so jih navdihnila vina „Juliénas“.

Victor PEYRET, ki je bil tedaj lastnik gradu Château de Juliénas, je novinarje nato sprejel v gostišču „L’aubege du Coq au Vin“, ki ga je uredil posebej v ta namen. Po njegovi smrti je akademija „Rabelais“ ustanovila nagrado „Victor PEYRET“, ki pisatelja ali umetnika, ki ustvari največ del na temo slave vina, nagradi s 104 steklenicami vina „Juliénas“. Sedaj se ta slovesnost vsako leto odvije julija med festivalom „Juliénales“.

Vinska klet „Cellier de la Vieille Eglise“, v kateri potekajo degustacije in v kateri je mogoče vina tudi kupiti ali odkriti, združuje proizvajalce, ki skupaj promovirajo kontrolirano označbo porekla „Juliénas“.

9. Drugi poglavitni pogoji (pakiranje, označevanje, ostale zahteve)

Območje v neposredni bližini

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na opredeljenem geografskem območju

Opis pogoja:

Območje v neposredni bližini, opredeljeno z odstopanjem za proizvodnjo vina, proizvodnjo in staranje vina, na podlagi uradne geografske kode za leto 2019 obsega ozemlje naslednjih občin:

— departma Côte-d’Or: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée, Vougeot

— departma Rhône: Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (samo del, ki ustreza ozemlju nekdanje občine Avenas), Dracé, Fleurie, Fleurieux-sur-l’Arbresle, Frontenas, Gleizé, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine (samo del, ki ustreza ozemlju nekdanjih občin Dareizé, Les Olmes in Saint-Loup)

— departma Saône-et-Loire: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (samo del, ki ustreza ozemlju nekdanje občine La Loyère), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand,, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (samo del, ki ustreza ozemlju nekdanjih občin Donzy-le-National, Massy in La Vineuse), Vinzelles, Viré

— departma Yonne: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (samo del, ki ustreza ozemlju nekdanjih občin Champvallon, Villiers sur Tholon in Volgré), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey , Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers, Yrouerre.

Označevanje

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

(a) Pri označevanju vin s kontrolirano označbo porekla se lahko navede ime manjše geografske enote, če: — gre za ime kraja, zavedenega v katastru, — je ta naveden na prijavi pridelka. Ime kraja, zavedenega v katastru, je napisano takoj za imenom kontrolirane označbe porekla in natisnjeno s črkami, katerih velikost niti po višini niti po širini ne presega velikosti črk, ki sestavljajo ime kontrolirane označbe porekla.

(b) Pri označevanju vin s kontrolirano označbo porekla se lahko navede večja geografska enota „Vin du Beaujolais“ ali „Grand Vin du Beaujolais“ ali „Cru du Beaujolais“. Velikost črk za navedbo večje geografske enote niti po višini niti po širini ne presega dveh tretjin velikosti črk, ki sestavljajo ime kontrolirane označbe porekla.

Povezava na specifikacijo proizvoda

https://info.agriculture.gouv.fr/gedei/site/bo-agri/document_administratif-4907e9e9-426b-43ba-85e4-48fcefb9e72f

(1) UL L 9, 11.1.2019, str. 2.